Som kunstner distancerede Ring sig aldrig fra sin ydmyge baggrund, men gjorde det snarere til et hovedtema i sin kunst at skildre det fattige landlivs realiteter. Dette ses for eksempel i maleriet ''Akssamlere'' (1887), der viser hvordan de fattige landboere møjsommeligt indsamlede de korn, som lå tilbage på marken efter høst med maskiner; et motiv der først fandt berømmelse med [[Jean-François Millet|Millets]] malerier i [[1850'erne]]. Hovedparten af Rings malerier gengiver landsbyliv og landskaber på Sydsjælland, fra [[Præstø]] til [[Næstved]]. I hans [[landskabsmaleri]]er finder man imidlertid også lag af psykologisk symbolisme, indgydet som de er med en overjordisk mystik og sælsomme stemninger. Denne stil er blevet beskrevet som "anti-naturalisme".<ref>{{cite book| first = Patricia G. | last= Berman | title = In another light: Danish painting in the nineteenth century | publisher = Vendome Press | year= 1. oktober 2007 | page= 193}}</ref>
Kunst Historie Maleri